=== Grundlæggelse ===
Efter [[Oktoberrevolutionen]] i [[Det Russiske Kejserrige|Rusland]] blev der den 28. november 1917 nedsat et Transkaukasisk Kommissariat i [[Tbilisi|Tiflis]] (Tiblisi). Den 22. april 1918 dannedes [[Den Transkaukasiske Demokratiske Føderative Republik]], der dog allerede en måned senere blev opdelt i tre: [[Demokratiske republik Georgien|Den Demokratiske Republik Georgien]], [[Republikken Armenien (1918-1921)|Republikken Armenien]] og [[Den Aserbajdsjanske Demokratiske Republik]]. Ved valget i Georgien i 1919 kom Georgiens Socialdemokratiske Parti til magten. Det Socialdemokratiske parti forsøgte at etablere et moderat flerpartisystem i landet, men indre splid og ydre pres gjorde dette vanskeligt. Georgien blev trukket ind i krig mod Armenien og resterne af [[Det Osmanniske Rige]], ligesom den hurtige spredning af ideer om revolutionær [[socialisme]] i landdistrikterne gav grundlag for oprør støttet af de sovjetiske [[bolsjevik]]ker. Krisen kulminerede i 1921, da den [[Røde hær]]s 11. arme invaderede Georgien fra syd med retning mod [[Tbilisi]]. Efter en uges offensiv indtog den Røde hær Tbilisi den 25. februar,<ref>{{cite book |title=The Europa World Year Book 2004, Volume I |edition=45th |series=[[Europa World Year Book]] |year=2004 |orig-year=1928|publisher=[[Europa Publications]] |location=London |isbn=1-85743-254-1 |page=1806 |quote=However, Georgia was invaded by Bolshevik troops in early 1921, and a Georgian Soviet Socialist Republic (SSR) was proclaimed on 25 February.}}</ref> og samme dag udråbte de georgiske bolsjevikker Georgiske SSR. Der pågik fortsat en række træfninger mellem bolsjevikker og den del af den georgiske hær, der var loyal over for den demokratiske republik, men i marts 1921, måtte den tidligere regering flygte i [[eksil]]. I marts 1922 blev forfatningen for Georgiske SSR vedtaget.
Filosofi Historie Tidligere_riger,_stater,_protektorater,_kolonier_og_lande Foreninger Organisationer